સંજીવના ગૅરેજમાં કાર નીચે બેથી ત્રણ મહિનાથી એક ફીમેલ ડૉગ રહે છે. એણે હાલમાં ગલૂડિયાંઓને જન્મ આપ્યો હતો. એથી સંજીવ એને ખાવાનું આપવા ગયો હતો. ત્યારે સૈયદે તેમને રોક્યા હતા અને અહીં ખાવાનું ન આપવા કહ્યું હતું. ત્યારે બન્ને વચ્ચે મગજમારી શરૂ થઈ હતી અને ઝઘડો થયો હતો. અન્ય રહેવાસીઓએ બન્નેને છોડાવ્યા હતા. ઘટના બાદ જ્યારે સંજીવ ઓશિવરા પોલીસમાં ફરિયાદ માટે ગયા ત્યારે સંજીવને કોઈ ઈજા, બ્લીડિંગ કે મારનાં ચિહ્નો ન દેખાતાં પોલીસે ફરિયાદ લીધી નહોતી અને ફક્ત ઘટનાની નોંધ કરી હતી. ડૉગને ખાવાનું આપતી વખતે કમ્પાઉન્ડ પણ ખરાબ થતું નથી, કારણ કે હું મારા હાથે ખવડાવું છું તો આ બાબતનો વિરોધ કરવાનો શું મતલબ? એવો પ્રશ્ન સંજીવે કર્યો હતો. સંજીવ આસપાસના વિસ્તારના સ્ટ્રીટ-ડૉગને પણ ૧૨ વર્ષથી ખાવાનું આપતા હોવાનું જણાવ્યું હતું. જોકે આ સામે સૈયદે પણ સંજીવ વિરુદ્ધ NC નોંધાવી હતી.